Diari Oficial de la Generalitat Valenciana


Sumari del DOGV 7410, del 25-11-2014 (2014/10478)

RESOLUCIÓ de 9 de maig de 2014, de la Direcció Territorial d'Infraestructures, Territori i Medi Ambient, per la qual s'acorda tindre per revocada l'autorització ambiental integrada número 549/AAI/CV concedida a la mercantil Gestión Medioambiental de Residuos, SA (Gemersa), per a un abocador de residus inerts a Segorbe.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7410

Data del DOGV
:   25-11-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/10846


Data del document
:   09-05-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * empresa privada

RESOLUCIÓ de 9 de maig de 2014, de la Direcció Territorial d'Infraestructures, Territori i Medi Ambient, per la qual s'acorda tindre per revocada l'autorització ambiental integrada número 549/AAI/CV concedida a la mercantil Gestión Medioambiental de Residuos, SA (Gemersa), per a un abocador de residus inerts a Segorbe.  
 [2014/10701]  
Vist l'expedient de referència incoat a instàncies de la mercantil Gestión Medioambiental de Residuos, SA (Gemersa), amb domicili social en parcel·la 13, polígon 51, Masia del Jutge, a Torrent (València), s'emet esta resolució, de conformitat amb els següents antecedents:  
  
1. Amb data 31 de març de 2009, la representació de la mercantil Gestión Medioambiental de Residuos, SA (Gemersa), amb CIF O39088349 i domicili social a Torrent (València), parcel·la 13, polígon 51 Masia del Jutge, presenta en els servicis territorials de la Conselleria de Medi Ambient, Aigua, Urbanisme i Habitatge una sol·licitud d'autorització ambiental integrada per a una activitat d'eliminació de residus inerts per mitjà de depòsit en abocador, ubicada a la pedrera La Levantina, partida Algezares de Segorbe (Castelló), segons es detalla en l'annex II de la Llei 2/2006, de 5 de maig, de Prevenció de la Contaminació i Qualitat Ambiental (d'ara en avant LPCCA), i presenta documentació nova en data 21 d'abril de 2009.  
2. Una vegada admesa a tràmit la sol·licitud, la Conselleria remet l'expedient a totes les administracions públiques i òrgans de la Generalitat que han d'intervindre en la resolució de l'autorització ambiental integrada, a fi que informen sobre la suficiència de la documentació que s'adjunta a la sol·licitud, en el termini de 20 dies, de conformitat amb el que establix l'article 27 de la LPCCA i l'article 26 del Decret 127/2006, de 15 de setembre, del Consell de la Generalitat Valenciana, que desplega l'esmentada llei.  
3. Amb data 28 de juliol de 2010 se sotmet a informació pública l'expedient de referència, durant un període de 30 dies hàbils, d'acord amb el que establix l'article 28 de la Llei 2/2006, de 5 de maig, de Prevenció de la Contaminació i Qualitat Ambiental, i se'n publica in anunci en el Diari Oficial de la Comunitat Valenciana (núm. 6320).  
  
Durant este període no es presenten al·legacions al projecte, ni en l'Ajuntament de Segorbe, ni en la Direcció Territorial de Castelló de la Conselleria de Medi Ambient, Aigua, Urbanisme i Habitatge, i consten en l'expedient ambdós certificats de la informació pública.  
4. Transcorregut el termini d'informació pública, se sol·licita l'informe, previst en els articles 29 a 34 de la LPCCA, i els articles 28 a 34 del decret, a les diferents administracions públiques i òrgans de la Generalitat consultats anteriorment perquè es pronuncien sobre l'adequació del projecte a tots aquells aspectes que siguen de la seua competència.  
  
5. Amb data 28 de febrer de 2011, el director territorial de Medi Ambient, Aigua, Urbanisme i Habitatge de Castelló, adopta la Resolució per la qual es concedix a la mercantil Gestión Medioambiental de Residuos, SA (Gemersa), l'autorització ambiental integrada per a la instal·lació d'un abocador de residus inerts, al terme municipal de Segorbe (Castelló), i queda inscrita en el Registre General d'Instal·lacions AAI de la Comunitat Valenciana amb el número 549/AAI/CV.  
  
Esta resolució va ser notificada a l'empresa promotora i a la resta d'organismes informadors en data 10 de març de 2011, i publicada en el Diari Oficial de la Comunitat Valenciana número 6815, en data 10 de juliol de 2012.  
6. En data 14 de maig de 2011 se sol·licita informació a l'Ajuntament de Segorbe sobre si l'empresa està en funcionament, sense obtindre resposta.  
7. En data 11 de desembre de 2012 es va iniciar el procediment de modificació d'ofici de l'autorització ambiental integrada concedida per a la instal·lació d'un abocador de residus inerts número 549/AAI/CV per a incorporar més residus a la llista de residus que ja gestionen en el mencionat abocador a instàncies de la mercantil Gestión Medioambiental de Residuos, SA (Gemersa), i va obtindre la Resolució de modificació d'ofici de l'AAI en data 10 de juliol de 2013.  
Esta resolució va ser notificada a l'empresa promotora i a la resta d'organismes informadors en data 18 de juliol de 2013, i publicada en el Diari Oficial de la Comunitat Valenciana número 7086, en data 9 d'agost de 2013.  
8. El 17 de setembre de 2013 se li va recordar a la mercantil Gestión Medioambiental de Residuos, SA (Gemersa), que d'acord amb el que s'indica tant en la Resolució de 28 de febrer de 2011, apartat quart de la part resolutòria com en l'article 63 de la Llei 2/2006, de 5 de maig, de Prevenció de la Contaminació i Qualitat Ambiental, i l'article 68 de Decret 127/2006, de 15 de setembre, del Consell de la Generalitat Valenciana, que desplega l'esmentada llei, s'establix, com a requisit previ a l'inici de qualsevol tipus d'activitat de la planta, l'obligació d'obtindre l'autorització d'inici de l'activitat, al seu torn condicionada a l'obtenció de l'informe i certificat emés per una Entitat Col·laboradora en Matèria de Qualitat Ambiental (ECMCA) degudament registrada en la lletra g) del registre d'estes entitats establit en el Decret 29/2007, de 9 de març, del Consell, pel qual es modifica el Decret 229/2004, de 15 d'octubre, del Consell, pel qual s'establixen les entitats col·laboradores en matèria de qualitat ambiental.  
  
9. En data 25 d'octubre de 2013 es torna a sol·licitar informació a l'Ajuntament de Segorbe, que contesta en data 22 de gener de 2014 que s'està exercint l'activitat.  
Este informe es va remetre en data 29 de gener de 2014 al Servici d'Inspecció Mediambiental de la Direcció General de Qualitat Ambiental de la Conselleria d'Infraestructures, Territori i Medi Ambient.  
10. Amb data 13 de març de 2014 s'emet una proposta de caducitat per no presentar autorització d'inici, i es remet tràmit d'audiència al titular en data 17 de març de 2014.  
11. El titular presenta en data 3 d'abril de 2014 una sol·licitud d'autorització d'inici incompleta adjuntant únicament el certificat final d'obra.  
12. Es presenten al·legacions del titular en data 4 d'abril de 2014 a la proposta de caducitat, exposa que aportaran documentació per a autorització d'inici, sense que fins al moment de la redacció d'esta resolució s'haja rebut en esta direcció territorial cap documentació procedent de Gestión Medioambiental de Residuos, SA (Gemersa).  
  
Als anteriors fets s'apliquen els fonaments de dret següents:  
  
1. D'acord amb l'article 20 de la LPCCA, les activitats que apareixen en els annexos I i II de l'esmentada llei, estan subjectes a autorització ambiental integrada.  
La instal·lació de referència està inclosa en l'epígraf 5.2 de l'annex II de la LPCCA: Abocadors de qualsevol tipus de residus no inclosos en l'annex I.  
2. A la Comunitat Valenciana l'òrgan competent per a atorgar l'autorització ambiental integrada és la Conselleria d'Infraestructures, Territori i Medi Ambient, d'acord amb l'article 3.8 de la Llei 16/2002 i el Decret 19/2012, de 7 de desembre, del president de la Generalitat, pel qual es determinen les conselleries en què s'organitza l'Administració de la Generalitat.  
D'altra banda, de conformitat amb el que disposa l'article 24.1 de la Llei 2/2006, de 5 de maig, correspon a les direccions territorials de la Conselleria d'Infraestructures, Territori i Medi Ambient, la competència per a la tramitació i resolució del procediment d'autorització ambiental integrada d'activitats incloses en l'annex II de la Llei 2/2006 citada, com és el cas d'esta instal·lació. Com que d'acord amb el Decret 19/2012, de 7 de desembre citat, les competències en matèria de medi ambient són atribuïdes a la Conselleria d'Infraestructures, Territori i Medi Ambient, i és la Direcció Territorial de la Conselleria d'Infraestructures, Territori i Medi Ambient de Castelló l'òrgan competent en l'àmbit territorial de la qual s'ubica l'activitat.  
  
3. De l'article 61 de la LPCCA, es desprén que: «1. Les autoritzacions ambientals integrades caducaran en els casos següents:  
a) Quan l'activitat, instal·lació o projecte no comence a exercir-se o executar-se en el termini de tres anys, a partir de la data de l'atorgament de l'autorització, sempre que en esta no es fixe un termini superior.  
  
[?] 4. La caducitat quan pertoque, serà declarada formalment per l'òrgan que haguera atorgat l'instrument d'intervenció ambiental corresponent, per mitjà de la instrucció del corresponent procediment administratiu, amb audiència al titular de l'autorització ambiental integrada o llicència d'activitat».  
Açò comporta, d'acord amb el que establix l'article 60.2, l'extinció dels efectes de l'autorització ambiental integrada concedida.  
  
Per això s'arriba a la resolució següent:  
  
Primer  
Tindre per revocada l'autorització ambiental integrada número 549/AAI/CV concedida a la mercantil Gestión Medioambiental de Residuos, SA (Gemersa), per a la instal·lació d'un abocador de residus inerts, a Segorbe (Castelló), així com totes les modificacions concedides o en tramitació, `perquè ha transcorregut un termini superior a tres anys des de la concessió de l'AAI esmentada sense haver obtingut l'autorització d'inici d'activitat d'acord amb els nous condicionants impostos a l'activitat en l'AAI.  
  
Segon  
La resolució que s'adopte no esgotarà la via administrativa, per la qual cosa s'hi podrà presentar recurs d'alçada davant el director general de Qualitat Ambiental de la Conselleria d'Infraestructures, Territori i Medi Ambient en el termini d'un mes des de l'endemà de la recepció de la seua notificació, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
Castelló de la Plana, 9 de maig de 2014.- El director territorial de la Conselleria d'Infraestructures, Territori i Medi Ambient: Jorge Traver de Juan.